Jan Werners Danielsens legning var gjennom hele hans karriere gjenstand for diskusjon og rykter. I boken utgitt i 2007 forteller hans far Thor-Egil Danielsen at sønnen hverken var bifil, homofil eller heterofil. «Werners uavklarte seksuelle legning preget livet hans. Det var problematisk for ham. Han tok aldri noen endelig valg mellom kvinner og menn, rett og slett fordi han ikke kunne. Det var sannheten, som pressen hele tiden var på jakt etter. Han sa til oss at det ikke hadde noe med kjønn å gjøre, men at han ble forelsket i mennesker», skriver faren i boken.